Na temelju članaka 17. i 19. Zakona o službenicima i namještenicima u lokalnoj i područnoj (regionalnoj) samoupravi ( Narodne novine 86/08, 61/11, 04/18 i112/19 ) Općinski načelnik Općine Jakšić, r a s p i s u j e

NATJEČAJ

za imenovanje pročelnika Jedinstvenog upravnog odjela Općine Jakšić

– 1 izvršitelj/ica na neodređeno vrijeme uz obvezni probni rok od 3 mjeseca

Osoba koja se prijavljuje na javni natječaj mora ispunjavati opće uvjete za prijam u službu, propisane člankom 12. stavak 1. Zakona o službenicima i namještenicima u lokalnoj i područnoj (regionalnoj) samoupravi ( Narodne novine 86/08, 61/11, 04/18 i112/19 ) te slijedeće posebne uvjete:

• magistar struke ili stručni specijalist (VII stupanj stručne spreme) pravne, ekonomske, tehničke ili prirodoslovne struke

• položen državni stručni ispit

• najmanje 1 godina radnog iskustva na odgovarajućim poslovima

• organizacijske sposobnosti

• komunikacijske vještine potrebne za uspješno upravljanje odjelom

• poznavanje rada na računalu

• prijavu na natječaj može podnijeti i sveučilišni prvostupnik struke, odnosno stručni prvostupnik struke koji ima najmanje pet godina radnog iskustva na odgovarajućim poslovima i ispunjava ostale uvjete za imenovanje te se može imenovati na radno mjesto pročelnika jedinstvenog upravnog odjela ako se na natječaj ne javi osoba koja ispunjava propisani uvjet stupnja obrazovanja

Za pročelnika ne može biti imenovana osoba za čiji prijam postoji zapreka iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi ( Narodne novine 86/08, 61/11, 04/18 i 112/19 ) .

Osoba koja ima potrebno radno iskustvo na odgovarajućim poslovima, a nema položen državni stručni ispit može se primiti odnosno imenovati na radno mjesto pod uvjetom da ispit položi u roku od godine dana od dana imenovanja u službu.

Osobe se imenuju na neodređeno vrijeme uz uvjet probnog rada od tri mjeseca.

Na natječaj se mogu javiti osobe oba spola.

Uz pisanu prijavu kandidati trebaju obavezno priložiti:

• životopis

• domovnicu

• dokaz o stručnoj spremi ( preslika diplome),

• dokaz o radnom stažu (preslika radne knjižice, rješenje, ugovor o radu ili drugi dokaz o radnom iskustvu u struci i na odgovarajućim poslovima),

• dokaz o poznavanju rada na računalu

• dokaz o položenom državnom stručnom ispitu (preslika svjedodžbe ili uvjerenja o položenom državnom stručnom ispitu (ako kandidati imaju položen državni stručni ispit),

• uvjerenje da se protiv kandidata ne vodi istražni ili kazneni postupak (ne stariji od 30dana)

• vlastoručno potpisana izjava da za prijam u službu ne postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi (“Narodne novine”, br. 86/08 i 61/11, 04/18 i 112/19).

Ako kandidat ostvaruje pravo na prednost pri zapošljavanju prema posebnom zakonu, dužan je u prijavi na natječaj pozvati se na to pravo, dostaviti ispravu iz koje je razvidno to pravo, pri čemu se napominje da takvi kandidati imaju prednost u odnosu na ostale kandidate samo pod jednakim uvjetima.

Nepravodobne i nepotpune prijave na natječaj neće se razmatrati. Osobe kandidati koji podnesu nepravodobne i nepotpune prijave na natječaj ne smatraju se kandidatima prijavljenim na natječaj.

Urednom prijavom smatra se prijava koja sadrži sve podatke i priloge navedene u ovom natječaju.

Osoba koja nije podnijela pravodobnu i urednu prijavu ili ne ispunjava formalne uvjete iz ovog natječaja, ne smatra se kandidatom prijavljenim na natječaj i istoj će se dostaviti pisana obavijest u kojoj se navode razlozi zbog kojih se ne smatra kandidatom prijavljenim na natječaj.

Postupak natječaja obuhvaća obveznu provjeru znanja i sposobnosti kandidata. Na prethodnu provjeru znanja i sposobnosti mogu pristupiti samo kandidati koji ispunjavaju formalne uvjete iz natječaja.

Ako kandidat ne pristupi provjeri, smatra se da je povukao prijavu na javni natječaj.

Opis poslova i podaci o plaći radnog mjesta koji se popunjava natječajem, način obavljanja prethodne provjere znanja i sposobnosti kandidata navedeni su na web stranici Općine Jakšić (www.jaksic.hr) i oglasnoj ploči Općine Jakšić.

Na istoj web-stranici i na oglasnoj ploči Općine Jakšić objavit će se vrijeme održavanja prethodne provjere znanja i sposobnosti kandidata, najmanje pet dana prije održavanja istog.

Prijave na natječaj podnose se u roku od osam (8) dana od dana objave u "Narodnim novinama" na adresu: **Općina Jakšić, Osječka 39, 34308 Jakšić, s naznakom „Natječaj za imenovanje pročelnika - ne otvaraj“**

O rezultatima natječaja kandidati će se izvijestiti u zakonskom roku.

PRILOG 2.

Podaci vezani uz natječaj za imenovanje pročelnika Jedinstvenog upravnog odjela Općine Jakšić,

1 izvršitelj/ica na neodređeno vrijeme

Opis poslova i zadaća:

- rukovodi Jedinstvenim upravnim odjelom u skladu sa zakonom i drugim propisima

- organizira, brine o izvršavanju i nadzire obavljanje poslova, daje upute za rad zaposlenima i koordinira rad Jedinstvenog upravnog odjela

- obavlja poslove u svezi pripremanja sjednica općinskog vijeća, komisija i odbora općinskog vijeća,

- brine o zakonitom radu općinskog vijeća

- provodi neposredan nadzor nad radom u Jedinstvenom upravnom odjelu;

- poduzima mjere za osiguranje učinkovitosti u radu, brine o stručnom osposobljavanju i usavršavanju djelatnika i o urednom i pravilnom korištenju imovine i sredstava

- prati propise iz nadležnosti Jedinstvenog upravnog odjela

- poduzima mjere za utvrđivanje odgovornosti za povrede službene dužnosti

- osigurava suradnju Jedinstvenog upravnog odjela s tijelima državne uprave, tijelima lokalne i regionalne (područne) samouprave i drugim institucijama

- priprema nacrte općih akata, programa i izvješća, sudjeluje u pripremi proračuna i plana rada

- pruža usluge građanima za njihovo bolje sudjelovanje u upravljanju lokalnom samoupravom

- obavlja i druge poslove po nalogu načelnika

**Plaća:**

Plaću čini umnožak koeficijenta složenosti poslova radnog mjesta – 3,85 i osnovice za obračun plaće u visini od 2662,00 uvećan za 0,5 % za svaku navršenu godinu radnog staža.

**Provjera znanja i sposobnosti:**

Prethodna provjera znanja i sposobnosti kandidata obavit će se putem pisanog testiranja i intervjua. Mjesto i vrijeme održavanja pismene provjere (testiranja) bit će objavljeno na web-stranici Općine Jakšić (www.jaksic.hr) i na oglasnoj ploči Općine Jakšić, najmanje pet dana prije održavanja provjere. Na intervju će se telefonskim putem pozvati samo kandidati koji ostvare najmanje 50% ukupnog broja bodova na pismenoj provjeri (testiranju).

Pravni i drugi izvori za pripremanje kandidata za testiranje i provjeru znanja i sposobnosti bitnih za obavljanje poslova pročelnika:

• Zakon o lokalnoj i područnoj (regionalnoj) samoupravi (“Narodne novine” br. 33/01, 60/01 – vjerodostojno tumačenje, 129/05, 109/07, 128/08, 36/09, 150/11, 144/12, 19/13 , 137/15, 123/17, 98/19 i144/20)

• Zakon o službenicima i namještenicima u lokalnoj i područnoj (regionalnoj) samoupravi (“Narodne novine br. 86/08 , 61/11, 04/18 i 112/19)

•Zakon o lokalnim porezima („Narodne novine“ broj 115/16, 101/17)

• Zakon o općem upravnom postupku (“Narodne novine” br. 47/09, 110/21)

• Zakon o proračunu (“Narodne novine” br. 144/21 )

• Statut Općine Jakšić (“Službeni glasnik Općine Jašić br. 5/21 )

PRILOG 3. PRAVILA I POSTUPAK TESTIRANJA

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti provjeri.

Za kandidata koji ne pristupi provjeri smatrat će se da je povukao prijavu na javni natječaj.

Po utvrđivanju identiteta, kandidatima će biti podijeljena pitanja za provjeru znanja.

Navedena pismena provjera traje najduže 60 minuta. Kandidati su se dužni pridržavati utvrđenog vremena i rasporeda testiranja.

Za vrijeme provjere znanja i sposobnosti nije dopušteno:

• koristiti se bilo kakvom literaturom odnosno bilješkama;

• koristiti mobitel ili druga komunikacijska sredstva;

• napuštati prostoriju u kojoj se provjera odvija;

• razgovarati s ostalim kandidatima

• niti na bilo koji drugi način remetiti koncentraciju kandidata.

Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo neće bodovati.

Maksimalno ostvariv broj bodova na pismenoj provjeri (testiranju) je 20. Smatra se da su kandidati zadovoljili na testiranju ako su za provjeru znanja dobili najmanje 10 bodova.

Kandidati koji su uspješno položili testove, pristupit će razgovoru s Povjerenstvom (intervju).

Povjerenstvo kroz razgovor s kandidatima utvrđuje interese, profesionalne ciljeve i motivaciju kandidata za rad u jedinici lokalne samouprave. Rezultati intervjua boduju se na isti način kao i testiranje.

Nakon razgovora – intervjua maksimalno ostvariv sveukupni broj bodova je 40.

Kandidati koji su pristupili testiranju imaju pravo uvida u rezultate provedenog postupka.

Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervju.

Povjerenstvo za izbor pročelnika dostavlja Općinskom načelniku Izvješće o provedenom postupku, koje potpisuju svi članovi Povjerenstva.

Općinski načelnik Općine Jakšić donosi rješenje o imenovanju pročelnika, koje će biti dostavljeno svim kandidatima prijavljenim na javni natječaj koji su pristupili provjeri znanja.

Izabrani kandidat mora dostaviti uvjerenje o zdravstvenoj sposobnosti prije donošenja rješenja o imenovanju.

Kandidat za pročelnika koji nije zadovoljan rješenjem o imenovanju izabranog kandidata ima pravo pokrenuti upravni spor u roku 30 dana od dana dostave rješenja o imenovanju.

OPĆINA JAKŠIĆ